# RASEINIŲ RAJONO SAVIVALDYBĖS ADMINISTRACIJOS

# VIETINIO ŪKIO IR TURTO VALDYMO SKYRIUS

AIŠKINAMASIS RAŠTAS

**DĖL TARYBOS SPRENDIMO „DĖL PARDUODAMŲ RASEINIŲ RAJONO SAVIVALDYBĖS BŪSTŲ IR PAGALBINIO ŪKIO PASKIRTIES PASTATŲ SĄRAŠO PATVIRTINIMO“ PROJEKTO**

2020 m. gruodžio 9 d.

Raseiniai

|  |
| --- |
| ***1. Parengto projekto tikslai ir uždaviniai.*** |
| Siekiant įgyvendinti Lietuvos Respublikos paramos būstui įsigyti ar išsinuomoti įstatymo nuostatas ir jame nurodytų atsakingų institucijų kompetenciją, teikiamas sprendimo projektas patvirtinti pridedamą parduodamų Raseinių rajono savivaldybės būstų ir pagalbinio ūkio paskirties pastatų sąrašą.  Raseinių rajono savivaldybei nuosavybės teise priklausančių Savivaldybės būstų nuomininkai, išgyvenę nuomojamuose būstuose ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas, įgyja teisę pirkti nuomojamą būstą ir pagalbinio ūkio paskirties pastatus už rinkos kainą, apskaičiuotą pagal Turto ir verslo vertinimo pagrindų įstatymą.  Šio sprendimo projekto tikslas - patvirtinti Savivaldybei nuosavybės teise priklausančių būstų ir pagalbinio ūkio paskirties pastatų sąrašą, kad pagal gautus savivaldybės nuomininkų prašymus būtų galima juos parduoti ir gauti pajamas į Savivaldybės biudžetą.  Šiuo sprendimo projektu yra teikiamas patikslintas parduodamų Savivaldybės būstų ir pagalbinio ūkio paskirties pastatų sąrašas. Sąrašas papildytas 7 parduodamais būstais, kuriuos nuomininkai nuomoja Savivaldybės būsto nuomos sąlygomis ir yra išgyvenę ne trumpiau kaip 5 metus ir 1 Savivaldybės būstu, kuris nuo 2011 metų yra nuomojamas piliečiui A.M., susijusiam su Savivaldybe darbo santykiais, apgyvendinti, nes asmuo neturi Savivaldybės teritorijoje nuosavybės teise tinkamo būsto. A.M. savo gyvenamąją vietą yra deklaravęs kitoje Savivaldybėje, nuosavybės teise priklausančiame būste. Klausimas dėl A.M. nuomojamo būsto įtraukimo į parduodamų Savivaldybės būstų sąrašą buvo svarstomas 2020 m. gruodžio 2 d. Raseinių rajono savivaldybės komisijos, sudarytos Raseinių rajono savivaldybės 2020 m. lapkričio 27 d. administracijos direktoriaus įsakymu Nr. A1-1242 „Dėl komisijos sudarymo“, posėdyje. Komisija nepritarė šio būsto įtraukimui į parduodamų būstų sąrašą, motyvuodama tuo, kad eilėje socialinio būsto nuomai laukia 106 asmenys, parduodamų būstų pasiūla yra maža, o kainos yra didesnės už parduodamų Savivaldybės būstų apskaičiuotas rinkos kainas. Iš sąrašo išbraukiama 10 būstų, kadangi 8 būstai buvo parduoti, 2 būstų statusas pasikeitė jie yra nuomojami socialinio būsto nuomos sąlygomis (socialiniai būstai neparduodami).  Galimybė rengti tarybos sprendimo projektus dėl Savivaldybės būstų ir pagalbinio ūkio paskirties pastatų pardavimo atsiras tik po to, kai bus patvirtintas Savivaldybės parduodamų būstų ir pagalbinio ūkio paskirties pastatų sąrašas. |
| ***2. Kokių pozityvių rezultatų laukiama.*** |
| Bus pakeistas parduodamų Savivaldybės būstų ir pagalbinio ūkio paskirties pastatų sąrašas ir bus sudarytos sąlygos Savivaldybės būstų nuomininkams teikti prašymus Savivaldybės būstų ir pagalbinio ūkio paskirties pastatų įsigijimui, o Savivaldybei gauti pajamas į Savivaldybės biudžetą ir panaudoti socialinio būsto fondo plėtrai. |
| ***3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų pasekmių nenumatoma. |
| ***4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Antikorupcinis vertinimas neatliekamas. |
| ***5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| Projektas suderintas su Teisės, personalo ir civilinės metrikacijos skyriumi, kalbos tvarkytoju, administracijos direktoriumi, vicemeru. Sprendimo įgyvendinimui lėšos nereikalingos. |
| ***6. Numatomo teisinio reguliavimo poveikio vertinimas (norminio pobūdžio teisės aktams).*** |
| Nereikalingas. |
| ***7. Projekto autorius ar autorių grupė.*** |
| Vietinio ūkio ir turto valdymo skyriaus vyresn. specialistė Lina Vaitiekienė |

**Vietinio ūkio ir turto valdymo**

**skyriaus vyresn. specialistė Lina Vaitiekienė**

(Autorius, pareigos) (parašas) (vardas, pavardė)